
Projektas


LIETUVOS RESPUBLIKOS VYRIAUSYBĖ 

NUTARIMAS 
DĖL LIETUVOS RESPUBLIKOS VYRIAUSYBĖS 2004 M. LAPKRIČIO 22 D. NUTARIMO NR. 1468 „DĖL LIETUVOS RESPUBLIKOS GELEŽINKELIŲ RIEDMENŲ REGISTRO REORGANIZAVIMO IR JO NUOSTATŲ PATVIRTINIMO“ PAKEITIMO

2018 m.                       d. Nr. 
Vilnius


Lietuvos Respublikos Vyriausybė nutaria:
Pakeisti Lietuvos Respublikos geležinkelių riedmenų registro nuostatus, patvirtintus Lietuvos Respublikos Vyriausybės 2004 m. lapkričio 22 d. nutarimu Nr. 1468 „Dėl Lietuvos Respublikos geležinkelių riedmenų registro reorganizavimo ir jo nuostatų patvirtinimo“:
.	Pakeisti 2 punktą ir jį išdėstyti taip:
„. Nuostatuose vartojamos sąvokos apibrėžtos 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1) (toliau – Reglamentas (ES) 2016/679), Lietuvos Respublikos geležinkelių transporto kodekse, Lietuvos Respublikos geležinkelių transporto eismo saugos įstatyme, Lietuvos Respublikos valstybės informacinių išteklių valdymo įstatyme ir Lietuvos Respublikos atitikties įvertinimo įstatyme.“
.	Pakeisti 6 punktą ir jį išdėstyti taip:
„. Registras tvarkomas vadovaujantis Reglamentu (ES) 2016/679, Valstybės informacinių išteklių valdymo įstatymu, Lietuvos Respublikos asmens duomenų teisinės apsaugos įstatymu, Lietuvos Respublikos kibernetinio saugumo įstatymu, Lietuvos Respublikos teisės gauti informaciją iš valstybės ir savivaldybių institucijų ir įstaigų įstatymu, 2011 m. vasario 10 d. Komisijos sprendimu 2011/107/ES, kuriuo iš dalies keičiamas Sprendimas 2007/756/EB, kuriuo priimama bendra nacionalinio geležinkelių riedmenų registro specifikacija (OL 2011 L 43, p. 33) (toliau – Sprendimas 2011/107/ES), Nuostatais ir kitais teisės aktais, reglamentuojančiais valstybės registrų veiklą ir registro duomenų tvarkymą.“
.	Pakeisti 8 punktą ir jį išdėstyti taip:
„. Registro valdytojas atlieka Reglamente (ES) 2016/679 nustatytas duomenų valdytojo prievoles, taip pat Valstybės informacinių išteklių valdymo įstatymo nustatytas funkcijas, turi teises ir pareigas, nustatytas šiame įstatyme.“
.	Pakeisti 9 punktą ir jį išdėstyti taip:
„. Registro tvarkytoja ir registre tvarkomų asmens duomenų tvarkytoja yra Lietuvos transporto saugos administracija.“ 
.	Pakeisti 10 punktą ir jį išdėstyti taip:
„. Registro tvarkytojas atlieka Valstybės informacinių išteklių valdymo įstatymo nustatytas funkcijas, turi šiame įstatyme nustatytas teises ir pareigas, taip pat:
. teikia registro duomenis registro duomenų gavėjams ir sudaro registro duomenų teikimo sutartis;
. vykdo Reglamente (ES) 2016/679 nustatytas duomenų tvarkytojo prievoles;
. registre tvarkomų asmens duomenų valdytojo įgaliotas įgyvendina duomenų subjektų teises, numatytas Reglamento (ES) 2016/679 III skyriuje;
. analizuoja teisines, organizacines, technines ir programines registro tvarkymo problemas, teikia registro valdytojui pasiūlymus dėl registro funkcionavimo tobulinimo;
. suderinęs su registro valdytoju, sprendžia organizacinius ir techninius registro funkcionavimo klausimus;
. užtikrina registro techninės ir programinės įrangos, registro duomenų bazės techninę priežiūrą;
. tvarko registrui pateiktų dokumentų (kopijų) archyvą;
. užtikrina sąveiką su susijusiais registrais ir valstybės informacinėmis sistemomis;
. administruoja prieigą prie registro duomenų, turinčių asmens duomenis, suteikia asmenims prieigos prie šių duomenų teises, naudotojų vardus ir slaptažodžius;
. atlieka asmenų, turinčių teisę naudotis registro duomenimis, atliktų registro duomenų peržiūros kontrolę;
. teikia registro valdytojui registro metinio biudžeto projektus, registro valdytojo tvirtinamų registro duomenų saugos nuostatų nustatyta tvarka įgyvendina reikiamas technines ir organizacines registro duomenų ir informacijos saugumo priemones.“
.	Pakeisti 13.2.11.2 papunktį ir jį išdėstyti taip:
„. jeigu šiame papunktyje nurodyti asmenys yra fiziniai asmenys:“.
.	Pakeisti 13.2.14.2 papunktį ir jį išdėstytu taip:
„. jeigu šiame papunktyje nurodyti asmenys yra fiziniai asmenys:“.
.	Pakeisti 15.3 papunktį ir jį išdėstyti taip:
„. pranešti registro tvarkytojui apie pateiktus neteisingus, netikslius, neišsamius duomenis, pateiktus netikslius duomenis nedelsdami ištaisyti, ištrinti registro duomenis arba papildyti neišsamius duomenis, o neaktualius – atnaujinti.“
.	Pakeisti 16 punktą ir jį išdėstyti taip:
„. Registro duomenų teikėjai turi teisę:
. reikalauti, kad būtų ištaisyti, ištrinti netikslūs arba papildyti neišsamūs ir atnaujinti neaktualūs registro duomenys;
. susipažinti su registre tvarkomais savo duomenimis, reikalauti, kad registro tvarkytojas apribotų asmens duomenų tvarkymą ir (ar) ištrintų surinktus duomenis.“
.	Pakeisti 20 punkto pirmąją pastraipą ir ją išdėstyti taip:
„. Registro duomenų teikėjai registro tvarkytojui Nuostatų 18 ir 19 punktuose nurodytus dokumentus pateikia raštu arba elektroninių ryšių priemonėmis. Pateikdamas Nuostatų 18 ir 19 punktuose nurodytus dokumentus registro duomenų teikėjas turi patvirtinti savo tapatybę:“.
.	Pakeisti 33 punktą ir jį išdėstyti taip:
„. Dokumentai ir (ar) jų kopijos, kurių pagrindu tvarkomi registro duomenys, saugomi registro tvarkytojo archyvuose.“
.	Pakeisti 34 punktą ir jį išdėstyti taip:
„. Prašymai įregistruoti, išregistruoti registro objektą ar pakeisti registro objekto duomenis registre pildomi, nagrinėjami, duomenys apie registro objektą į registro duomenų bazę įrašomi Lietuvos Respublikos susisiekimo ministro patvirtintų Geležinkelių riedmenų registravimo taisyklių nustatyta tvarka.“
.	Pakeisti 35 punktą ir jį išdėstyti taip:
„. Neteisingi, netikslūs ir neišsamūs registro duomenys (toliau – netikslūs duomenys) taisomi registro tvarkytojo iniciatyva arba gavus suinteresuoto asmens (registro duomenų gavėjo, susijusio registro ar valstybės informacinės sistemos tvarkytojo, registro duomenų teikėjo) prašymą ir jį pagrindžiančius dokumentus.“
.	Pakeisti 36 punktą ir jį išdėstyti taip:
„. Jeigu registre dėl registro tvarkytojo kaltės įrašyti netikslūs duomenys, registro tvarkytojas privalo ne vėliau kaip per 24 valandas nuo netikslių duomenų nustatymo juos ištaisyti, papildyti ar ištrinti ir apie tai neatlygintinai raštu arba elektroninių ryšių priemonėmis pranešti susijusių registrų ir valstybės informacinių sistemų tvarkytojams, kitiems registro duomenų gavėjams, kuriems perduoti netikslūs duomenys, duomenų subjektams.“
.	Pakeisti 37 punktą ir jį išdėstyti taip:
„. Registro tvarkytojas, nustatęs, kad registro duomenų teikėjas registro objektui registruoti pateikė netikslius duomenis, ne vėliau kaip per 5 darbo dienas nuo netikslių duomenų nustatymo raštu arba elektroninių ryšių priemonėmis praneša apie tai registro duomenų teikėjui ir pareikalauja ištaisyti netikslumus. Registro duomenų teikėjas, gavęs tokį reikalavimą, privalo ne vėliau kaip per 5 darbo dienas pateikti registro tvarkytojui patikslintus duomenis arba motyvuotą paaiškinimą, kad pateikti arba perduoti duomenys teisingi, tikslūs ir išsamūs.“
.	Pakeisti 38 punktą ir jį išdėstyti taip:
„. Registro tvarkytojas, nustatęs, kad registro duomenų teikėjų pateikti duomenys nesutampa su susijusių registrų ir (arba) valstybės informacinių sistemų duomenimis, ne vėliau kaip per 24 valandas nuo netikslių duomenų nustatymo neatlygintinai raštu arba elektroninių ryšių priemonėmis praneša apie tai registro duomenų teikėjams. Gauti patikslinti duomenys įrašomi į registrą. Susijusio registro ar valstybės informacinės sistemos tvarkytojas, gavęs šiame punkte nurodytą informaciją, per 24 valandas nuo jos gavimo registro tvarkytoją informuoja, kad duomenis jo tvarkomame susijusiame registre ir (arba) valstybės informacinėje sistemoje patikslino arba duomenys jo tvarkomame registre ir (arba) valstybės informacinėje sistemoje teisingi ir tikslinami nebus. Jeigu duomenys susijusiame registre ir (arba) valstybės informacinėje sistemoje patikslinami, registro tvarkytojas registravimo procedūrą tęsia, o jeigu nurodoma, kad susijusiame registre ir (arba) valstybės informacinėje sistemoje duomenys teisingi ir nebus tikslinami, – registravimo procedūrą nutraukia ir atsisako įregistruoti registro objektą.“
.	Pakeisti 39 punktą ir jį išdėstyti taip:
„. Kiekvienas duomenų subjektas, kurio duomenys įrašyti registre, pateikęs prašymą ir asmens tapatybę patvirtinantį dokumentą arba elektroninių ryšių priemonėmis, kurios leidžia tinkamai atpažinti asmenį, patvirtinęs savo asmens tapatybę, turi teisę susipažinti su registre tvarkomais savo duomenimis.“
.	Pakeisti 40 punktą ir jį išdėstyti taip:
„. Duomenų subjektas, kurio duomenys tvarkomi registre, susipažinęs su registre tvarkomais savo duomenimis, turi teisę reikalauti registro tvarkytojo, kad būtų ištaisyti netikslūs, papildyti neišsamūs arba ištrinti asmens duomenys arba būtų apribotas asmens duomenų tvarkymas.“
.	Pakeisti 41 punktą ir jį išdėstyti taip:
„. Detali duomenų subjekto teisių įgyvendinimo tvarka nustatyta Lietuvos Respublikos susisiekimo ministro patvirtintame Duomenų subjekto teisių įgyvendinimo tvarkant asmens duomenis Lietuvos Respublikos susisiekimo ministerijos valdomuose registruose ir valstybės informacinėse sistemose tvarkos apraše.“
.	Pakeisti 43 punktą ir jį išdėstyti taip:
„. Susijusio registro ar valstybės informacinės sistemos tvarkytojas apie pastebėtus registro duomenų netikslumus registro tvarkytoją informuoja raštu arba elektroninių ryšių priemonėmis pateikia prašymą ir prideda netikslių duomenų faktą pagrindžiančių dokumentų kopijas. Gavęs iš susijusio registro ar valstybės informacinės sistemos informaciją apie nustatytus jam perduotų duomenų netikslumus ir aplinkybių paaiškinimus, registro tvarkytojas privalo per 3 darbo dienas pateiktą informaciją patikrinti ir jai pasitvirtinus ištaisyti netikslumus. Jeigu dėl netikslumų ištaisymo registro tvarkytojas turi kreiptis į registro duomenų teikėją, šį terminą registro tvarkytojas pratęsia 15 darbo dienų.“
.	Pakeisti 46 punktą ir jį išdėstyti taip:
„. Registro duomenys yra vieši, išskyrus registre tvarkomus asmens duomenis, ir teikiami fiziniams ir juridiniams asmenims ar Europos Sąjungos valstybėse narėse įsisteigusiems juridiniams asmenims arba juridinio asmens statuso neturintiems subjektams, jų filialams ar atstovybėms.“
.	Pakeisti 47.2 papunktį ir jį išdėstyti taip:
„. perduodant registro išrašus ir registro duomenų bazės išrašus, apimančius visus registro duomenų bazėje saugomus registro duomenis arba jų dalį, registro duomenų pasikeitimus automatiniu būdu elektroninių ryšių tinklais;“.
.	Pakeisti 48 punktą ir jį išdėstyti taip:
„. Registro duomenys teikiami neatlygintinai.“
.	Pripažinti netekusiu galios 49 punktą.
.	Pakeisti 51 punktą ir jį išdėstyti taip:
„. Registre tvarkomi asmens duomenys teikiami vadovaujantis Reglamentu (ES) 2016/679, Asmens duomenų teisinės apsaugos įstatymu.“
.	Pakeisti 53 punktą ir jį išdėstyti taip:
„. Registro duomenys registro duomenų gavėjams teikiami Nuostatų 47 punkte nurodytais būdais pagal užklausas ir parametrus, nurodytus registro duomenų gavėjų prašymuose ir registro duomenų teikimo sutartyse. Registro duomenų gavėjo prašymu Nuostatuose nurodyti registro duomenys gali būti atrinkti, sugrupuoti pagal registro duomenų gavėjo užklausą ir pateikti kaip išrašai.“
.	Pakeisti 55 punktą ir jį išdėstyti taip:
„. Registro tvarkytojo interneto svetainėje pateikiama informacija apie registro objektą, registro duomenų tvarkymo tikslus, registro valdytoją ir tvarkytoją, registro tvarkymą, asmenų, kurių duomenys tvarkomi registre, teises, netikslių duomenų ištaisymo registre tvarką, registro duomenų teikėjus ir registro duomenų gavėjus.“
.	Pakeisti 57 punktą ir jį išdėstyti taip:
„. Kai atsisakoma teikti registro duomenis, asmeniui, pateikusiam prašymą juos gauti, raštu arba elektroninių ryšių priemonėmis pranešama apie priimtą motyvuotą sprendimą atsisakyti tenkinti jo prašymą ir suteikiama informacija apie tokio sprendimo apskundimo tvarką.“
.	Pakeisti 59 punktą ir jį išdėstyti taip:
„. Registro duomenys trečiųjų valstybių fiziniams, juridiniams asmenims, juridinio asmens statuso neturintiems subjektams, jų filialams ir atstovybėms teikiami tokia pat tvarka kaip Lietuvos Respublikos juridiniams ir fiziniams asmenims, jeigu tai neprieštarauja Reglamentui (ES) 2016/679,  Lietuvos Respublikos įstatymams, tarptautinėms sutartims ir kitiems teisės aktams.“
.	Pakeisti 60 punktą ir jį išdėstyti taip:
„. Už registro duomenų ir elektroninės informacijos saugą pagal kompetenciją atsako registro valdytojas ir registro tvarkytojas.“
.	Pakeisti 61 punktą ir jį išdėstyti taip:
„. Registro duomenų saugą reglamentuoja registro valdytojo patvirtinti registro duomenų saugos nuostatai.“
.	Pakeisti 62 punktą ir jį išdėstyti taip:
„. Registro duomenų sauga užtikrinama vadovaujantis:
. Reglamentu (ES) 2016/679;
. Valstybės informacinių išteklių valdymo įstatymu;
. Kibernetinio saugumo įstatymu;
. Bendrųjų elektroninės informacijos saugos reikalavimų aprašu, patvirtintu Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo“;
. Organizacinių ir techninių kibernetinio saugumo reikalavimų, taikomų ypatingos svarbos informacinei infrastruktūrai ir valstybės informaciniams ištekliams, aprašu, patvirtintu Lietuvos Respublikos Vyriausybės 2016 m. balandžio 20 d. nutarimu Nr. 387 „Dėl Organizacinių ir techninių kibernetinio saugumo reikalavimų, taikomų ypatingos svarbos informacinei infrastruktūrai ir valstybės informaciniams ištekliams, aprašo patvirtinimo“;
. registro valdytojo patvirtintais registro duomenų saugos nuostatais;
. Lietuvos Respublikos vidaus reikalų ministro patvirtintais Techniniais valstybės registrų (kadastrų), žinybinių registrų, valstybės informacinių sistemų ir kitų informacinių sistemų elektroninės informacijos saugos reikalavimais;
. Lietuvos standartais LST EN ISO/IEC 27001:2017, LST EN ISO/IEC 27002:2017 ir kitais Lietuvos ir tarptautiniais standartais, reglamentuojančiais informacijos saugumą.“
.	Pakeisti 63 punktą ir jį išdėstyti taip:
„. Apsaugos nuo netyčinio arba neteisėto registro duomenų sunaikinimo, praradimo, pakeitimo, atskleidimo be leidimo ar neteisėtos prieigos prie jų techninės ir organizacinės priemonės turi užtikrinti tokį saugumo lygį, kuris atitiktų saugotinų registro duomenų pobūdį, aprėptį, kontekstą ir tikslus, taip pat registro duomenų tvarkymo keliamus įvairios tikimybės ir rimtumo pavojus asmenų teisėms ir laisvėms ir jų tvarkymo riziką.“
.	Pakeisti 65 punktą ir jį išdėstyti taip:
„. Registras reorganizuojamas ir likviduojamas Valstybės informacinių išteklių valdymo įstatymo ir Registrų steigimo, kūrimo, reorganizavimo ir likvidavimo tvarkos aprašo, patvirtinto Lietuvos Respublikos Vyriausybės 2012 m. liepos 18 d. nutarimu Nr. 881 „Dėl Registrų steigimo, kūrimo, reorganizavimo ir likvidavimo tvarkos aprašo patvirtinimo“, nustatyta tvarka.“


Ministras Pirmininkas

Susisiekimo ministras





